Clara Ledesma

Clara Ledesma Terrazas ()Social Security Death Index, 1935-2014. Social Security Administration. var ein dominikansk-fødd amerikansk kunstnar.

 Bakgrunn 
Ledesma var fødd i Santiago de los Caballeros. Ho gjekk på Escuela Ercilia Pepín og studerte kunst under Yoryi Morel på hans Academia Yoryi.

Ledesma var ei av dei fyrste kvinnene til å byrja ved, og gå ut frå, den nasjonale kunstskulen i Santo Domingo. Ho fullførte dette studiet i 1948. Professorane hennar var mellom anna Celeste Woss y Gil og George Hausdorf, medan hovudmentoren hennar var måleriprofessoren Josep Gausachs. Blant studentane ho gjekk i lag med var Gilberto Hernández Ortega og Eligio Pichardo. Etter å ha fullført utdanninga tok ho ei stilling som teiknelærer på same skule.

 Karriere og privatliv 
I 1949 hadde Ledesma si fyrste soloutstilling ved Ateneo of San Pedro de Macorís. I 1951 opna ho eit kombinert studio og galleri der ho viste fram sine eigne og andre kunstnarar sine verk. Med inntekta frå ei særs vellukka soloutstilling i 1952 reiste Ledesma til Europa for å fortsetta utdanninga si. Ho studerte måleri i Barcelona og Madrid, og viste verka sine i galleri i Spania. Ledesma reiste òg til Lisboa og Paris for å vitja viktige museum. Ho blei særleg påverka av verka til Marc Chagall, Joan Miró og Paul Klee. Under opphaldet sitt i Europa møtte Ledesma den bolivianske kunstnaren Walter Terrazas, som vende tilbake til Santo Domingo med henne i 1954.

I Santo Domingo arbeidde ho tett med andre viktige dominikanske kunstnarar, blant anna Gilberto Hernández Ortega, Josep Gausachs og Jaime Colson. I 1955 blei ho utnemnd til visedirektør for den nasjonale kunstskulen.

I 1961 flytta Clara Ledesma og mannen hennar til New York, der ho opna eit nytt  galleri. Ho budde og arbeidde der til ho døydde i 1999.

Ledesma døydde i Jamaica i Queens, 75 år gammal.

 Utstillingar og kunstverk 
Ledesma hadde fleire internasjonale soloutstillingar, mellom anna i Madrid, Mexico by og New York, og deltok i gruppeutstillingar i Brasil, Spania, Cuba, Haiti, Venezuela, Argentina og Puerto Rico.

Verka hennar varierte i stil frå ekspresjonisme og surrealisme til abstrakt. Ho er kjend for bruken av strålande fargar, fantasifulle figurane og for kjensla av magi og mystikk som ho skapt i måleri og teikningar.

Det finst verk av Ledesma i ulike private samlingar over heile verda. Det er òg verk av henne ved Metropolitan Museum i New York, Metropolitan Museum i Miami, Museet for moderne kunst i Mexico, Samtidkunstmuseet i Madrid og Gallery of Modern Art. Det er òg stilt ut verk av henne ved Sarduy Gallery i New York, Art Gallery Nader, Signs of New York og Gallery of Contemporary Art í Santo Domingo.

 Prisar og utmerkingar 

 1948: Gran Premio de Pintura de Bellas Artes en Escultura
 1949: Heiderleg omtale, Exposición Femenina de Bellas Artes, Brasil.
 1950: Tredje pris, måleri, La V Bienal Nacional de  de Artes Plásticas de Santo Domingo
 1951: Representant for Den dominikanske republikken ved I Bienal Hispanoamerica de Arte i Madrid i Spania
 1954: Fyrste pris, teikning, La VI Bienal Nacional de de Artes Plásticas de Santo Domingo for Retrato
 1951: Representant for Den dominikanske republikken ved II Bienal Hispanoamerica de Arte i Havana på Cuba
 1956: Fyrste pris, måleri, La VII Bienal Nacional de Artes Plásticas de Santo Domingo
 1958: Fyrste pris, måleri, La VIII Bienal Nacional de  Artes Plásticas de Santo Domingo, for El Sacrificio del Chivo
 1960: Andre pris, måleri, La X Bienal Nacional de Artes Plásticas de Santo Domingo, Crepusculo en una Aldea
 1960: Soloutstilling ved Contemporaries of New York
 1963: Andre pris, måleri, og fyrste pris, teikning, La XI Bienal Nacional de Artes Plásticas de Santo Domingo
 1964: Andre pris, teikning, el Primer Concurso Anual de Arte Eduardo León Jimenes, for Eco atávico
 1996: Riddar  av Fortenesteordenen til Duarte, Sánchez og Mella, tildelt av Leonel Fernández Reyna, president av Den dominikanske republikken
 1999: Diploma de Honor, Asociación Dominicana Críticos de Arte, ADCA/AICA (posthumt)
 2010: Nasjonal pris for plastiske kunster (posthum)
 La Bienal de Madrid, Premio Nicaragua y Medalla de Oro
 Vald ut for kollektivet for medisinarforbundet for Puerto Rico med titelen «Maestros del Continente»

Kjelder

Denne artikkelen bygger på «Clara Ledesma» frå ,  den 21. september 2024.  

Kategori:Abstrakte målarar
Kategori:Dominikanarar
Kategori:USA-amerikanske kunstnarar